SREDNJA ŠKOLA KOPRIVNICA

KOPRIVNICA

Trg slobode 7, Koprivnica

RKP: 19870

Šifra djelatnosti: 8532

MB: 0901539

OIB: 17666654315

Razina: 31

Šifra škole u MZO: 06-037-503

Šifra županije: 06

IBAN: HR212386002 1800006000

Koprivnica, 29. 1. 2021. g.

Prema članku 13. Pravilnika o financijskom izvještavanju u proračunskom računovodstvu donosimo

**BILJEŠKE**

**UZ FINANCIJSKE IZVJEŠTAJE ZA 2020. GODINU**

Srednja škola Koprivnica kao proračunski korisnik posluje na temelju sljedećih zakonskih i podzakonskih akata: Zakon o odgoju i obrazovanju u osnovnoj i srednjoj školi, Zakon o strukovnom obrazovanju, Zakon o ustanovama, Statutu škole, Zakon o proračunu, Pravilnik o proračunskom računovodstvu i računskom planu i Pravilnik o financijskom izvještavanju u proračunskom računovodstvu.

Odgovorna osoba, odnosno ravnateljica Škole je mr.sc. Manuela Gregurić, dipl.

oec. Voditelj računovodstva je Dubravka Eđut, ekonomist.

Djelatnost škole je: obrazovanje za stjecanje srednje stručne spreme u području prehrane, ekonomije,uprave i trgovine, turizma i ugostiteljstva, zdravstva, te srednjoškolsko obrazovanje odraslih, uključujući i programe stručnog osposobljavanja i stručnog usavršavanja, sukladno Zakonu o odgoju i obrazovanju u osnovnoj i srednjoj školi, Zakonu o strukovnom obrazovanju, kurikulima programa zanimanja te ostalim propisima koji uređuju pitanja obrazovanja.

Škola svoju djelatnost obavlja kao javnu službu. Škola nije u sustavu PDV-a, ostvareni vlastiti prihod od iznajmljivanja sportske dvorane vezan je isključivo uz iznajmljivanje iste sportskim klubovima, drugim školama i neprofitnim organizacijama, a što je prema čl. 39. točka m Zakona o PDV-u oslobođeno plaćanja PDV-a. Vlastite prihode Škola ostvaruje i provođenjem obrazovanja odraslih prema verificiranim programima Ministarstva znanosti i obrazovanja za zanimanja ekonomist, upravni referent, komercijalist, prodavač, prehrambeni tehničar i rukovatelj prehrambenim strojevima.

BILANCA

Srednja škola Koprivnica nema ni dugoročne ni kratkoročne kredite i zajmove te nikakve obveze po vrijednosnim papirima.

SUDSKI SPOROVI U TIJEKU

U tijeku su radni sudski sporovi u kojima zaposlenici tuže Školu radi isplate razlike u plaći (6% povećanje osnovice) za 2016. godinu. Radi se o razdoblju 12/2015. – 01./2017., odnosno 14 mjeseci. Izračun za pojedinog radnika iznosi između 6.000,00 i 9.000,00 kn, ovisno o radnom mjestu, bez pripadajućih kamata. Većinom su to iznosi oko 8.500,00 kn za visoku stručnu spremu s cca 15 godina staža. Za sada ne raspolažemo s točnim podatkom koliko je zaposlenika podnijelo tužbu, ali prema procijeni radi se o 80-ak radnika. Po tome bi okvirna vrijednost spora (bez kamata) bila oko 680.000,00 kn.

Na AOP 014 do 021 vidljivo je povećanje/smanjenje indeksa po 4. razini konta opreme jer se izvršilo usklađivanje stanja imovine na računima u glavnoj knjizi prema stanju u analitičkoj evidenciji. Usklađivanjem je u ukupnom iznosu stanje ostalo isto. Vrijednost novonabavljene opreme iznosi 200.114,00 kn i većim dijelom se odnosi na uredski namještaj (za opremanje kabineta i razreda).

AOP 030 – povećana vrijednost na knjigama- školska lektira za koju je sredstva osiguralo MZO, te udžbenici za učenike slabijeg imovinskog stanja (na temelju podataka Centra za socijalnu skrb), a u skladu s Člankom 1. stavkom 5. Naputka o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz državnog proračuna gdje je utvrđeno da se računi dobavljača za udžbenike za čiju je nabavu sredstva osiguralo Ministarstvo znanosti i obrazovanja a koji se daju učenicima na uporabu također evidentiraju kao rashod na osnovnom računu 42411 – Knjige, a udžbenici na osnovnom računu 02411 Knjige.

AOP 067 i 071 – novac na žiro računu i novac u blagajni - s 1.1. 2018. godine ušli smo u sustav riznice Koprivničko-križevačke županije i tokom godine ukinuti su nam poslovni računi i blagajna, tako da su sva sredstva položena na račun Koprivničko-križevačke županije i vode se kao potraživanja na kontu **16721 – AOP 155.**

AOP 081 – odnosi se na potraživanja prema HZZO za bolovanja preko 42 dana.

AOP 154 – potraživanje za vlastite prihode – sastoji se od potraživanja za školarinu za nekoliko aktivnih polaznika za obrazovanje odraslih. Vidi se veliko smanjenje u odnosu na prethodno razdoblje jer je zbog novonastale situacije epidemije COVID-19 obustavljeno iznajmljivanje prostora sportske dvorane sportskim udrugama i pojedincima za rekreaciju.

AOP 166 – obveze prema dobavljačima sve pripadaju pod „nedospjele“ (vidi se u obrascu OBVEZE) i u iznosu od 514.812,00 kn čine takozvani „metodološki manjak“ jer se radi o velikim iznosima koji čine usluge po ispostavljenim računima izvršene u drugoj polovici 12. mjeseca (materijal za rekonstrukciju svlačionica, izrada arhive, videonadzor i dr.) i računi za energente i komunalije, a obveze dospijevaju u siječnju.

AOP 180 – obveza se odnosi na obvezu za bolovanje preko 42 dana.

AOP 228 – odnosi se na prihod uplaćen od strane Hrvatskog zavoda za zapošljavanje za isplatu plaće pripravnika koji je zaposlen u 12./2020., a prihod se odnosi na cijelo razdoblje – plaće za razdoblje 12/2020- 11/2021.

AOP 242 – manjak prihoda nastao zbog tzv. metodološkog manjka – rashodi iz 12/2020. plaćeni u siječnju 2021. godine.

AOP 250-251 – sastoji se od evidencije dobivenih projektora i prijenosnih računala od strane MZO i CARNETA koja se prema uputama za sada vodi izvanbilančno jer je zavedena kao imovina u poslovnim knjigama Ministarstva. U izvanbilančnu evidenciju upisan je i osobni automobil kupljen putem operativnog leasinga na 5 godina otplate, ukupne vrijednosti 157.500,00 kn.

P –VRIO

AOP 021 – uknjižena je imovina u vrijednosti 68.880,00 uredski namještaj za kabinete i garderobni ormarići za učenike- višak utvrđen po inventuri. Tokom 2019. kupljen je materijal za izradu navedene opreme, a posebno je naplaćena usluga izrade utvrđena i posebnim ugovorom. Inventurom je evidentirana i upisana oprema prema zatečenom stanju.

AOP 032 – iznos od 2650,00 kn odnosi se na otpis nenaplativih potraživanja – radi se o polaznicima koji su se upisali u obrazovanje odraslih, izdan im je račun za dio školarine, a naknadno su odustali ( potraživanja su iz 2017. g.).

PR – RAS

AOP 058 – odnosi se na dio od ukupno primljenih sredstava od Hrvatskog zavoda za zapošljavanje za plaću pripravnika za 12/2020. Ostatak je prenesen u iduću godinu preko 29211.

AOP 065 – indeks 12,7 - tokom 2020. godine dobili smo od MZO samo sredstva za kupnju udžbenika za učenike slabijeg imovinskog stanja i sredstva za nabavu školske lektire preko kapitalnih pomoći, dok smo prethodne godine dobili sredstva i za nabavu druge opreme.

AOP 069 – indeks 34,7 – predviđena sredstva za plaću pomoćnika u nastavi preko EU projekta Županije (Prilika za sve) - odnosi se samo na obrazovno razdoblje do kraja školske godine 2019./2020., a u tekućoj školskoj godini nije bilo potrebe za rad pomoćnika u nastavi.

AOP 124 – indeks 64,5 – tendencija pada vlastitih prihoda zbog epidemioloških mjera izazvanih epidemijom u kojima su zatvorene sportske dvorane.

AOP 129 – donacija knjiga za knjižnicu

AOP 149 – indeks 106,6 – povećanje rashoda (i prihoda za plaće) zbog povećanja osnovice početkom 2020. godine

AOP 153 – indeks 159,8 –povećanje rashoda (time i prihoda) za prekovremeni rad nastavnika zbog odrađenih sati zamjena za bolovanje

AOP 160 –indeks 82,9 – tendencija pada materijalnih rashoda zbog nekoliko mjeseci tzv. lockdowna kada se nastava održavala od kuće pa nije bilo i nekih uobičajenih tekućih rashoda (npr. energenti)

AOP 174 – indeks 88,7 – isto kao i kod materijalnih rashoda, rashodi za usluge (voda, smeće i sl.) također su se smanjili.

AOP 175 – indeks 40- tu se vidi značajno smanjenje jer nije bilo rashoda za računu 32319 – Ostale usluge za komunikaciju i prijevoz gdje se evidentirao prijevoz učenika i profesora vezano uz Erasmus projekte.

Osim toga Županija je provela javnu nabavu za fiksnu i mobilnu telefoniju pa je i tu napravljena znatna ušteda.

AOP 254 – u 2020. nismo imali učenike kojima MZO sufinancira prijevoz u školu zbog poteškoća u razvoju.

AOP 255 – indeks veći od 100 - nabavljene zaštitne maske za učenike i tableti za on line nastavu od kuće za učenike slabijeg imovinskog stanja.

AOP 641 – stanje novčanih sredstava je 0,00 kn zbog prelaska Srednje škole Koprivnica u sustav riznice Koprivničko-križevačke županije.

*AOP 643 i 645 u* obveznim analitičkim podacima (uspoređivanjem AOP 643 s AOP 645) govore o tome da Srednja škola Koprivnica ima puno zaposlenih u tzv. *dopunskom radu* – to su uglavnom liječnici i medicinske sestre koji rade po nekoliko sati tjedno u nastavi učenika koji se školuju za medicinska zanimanja. Kad se uzme u obzir ukupni mjesečni fond sati i podijeli s mogućim satima rada ispada realno 110 zaposlenih u punom radnom vremenu.

Bitnijih odstupanja u poslovanju i važnijih promjena koje bi utjecale na financijsko poslovanje Srednje škole Koprivnica u 2020. nije bilo.

OBVEZE

*AOP 001* – prenesene obveze iz 2019. godine odnose se prije svega na obveze za plaće za prosinac 2019. godine te režijske troškove za isto razdoblje. Te obveze podmirene su u siječnju 2020. godine.

Usporedbom stanja obveza na početku i na kraju izvještajnog razdoblja vidljivo je smanjenje obveza (indeks 32) jer u stanje obveza s 31.12.2020. nisu uvrštene obveze za plaću za 12/2020. koje će biti evidentirane u siječnju 2021.

Sve obveze s 31.12.2020. ulaze u kategoriju nedospjelih.

Međusobne obveze proračunskih korisnika odnose se na obveze za bolovanja preko 42 dana (HZZO) .

RAS – funkcijski

*AOP 116* – rashodi razreda 3 i 4 razvrstani su prema funkcijskoj klasifikaciji na rashode povezane s obrazovanjem učenika u trogodišnjim i četverogodišnjim srednjoškolskim programima i podatak odgovara ukupno iskazanim podacima na *AOP 404* u obrascu PR-RAS.

Koprivnica, 29. 1. 2021.

Voditelj računovodstva: Zakonski predstavnik:

Dubravka Eđut mr.sc. Manuela Gregurić, dipl.oec.